Държавен вестник, бр. 22, 2014 г., стр. 21

БРОЙ  22	
Д Ъ Р Ж А В Е Н  В Е С Т Н И К 	
СТР.  21  
ДОПЪЛНИТЕЛНИ РАЗПОРЕДБИ
§ 1. По смисъла на този закон:
1. „Авиационен оператор“ е лице, което 
експлоатира въздухоплавателно средство в 
момента, в който то извършва авиационна 
дейност, включена в списъка по приложение 
№ 2, или ако това лице не е известно или не 
е посочено от собственика на въздухоплава­
телното средство – лицето, което е собственик 
на въздухоплавателното средство.
2. „Администрираща държава членка“ е:
а) държавата – членка на Европейския 
съюз, която е издала оперативния лиценз на 
съответния авиационен оператор – в случай 
на авиационен оператор с валиден оперативен 
лиценз, издаден му от държава – членка на 
Европейския съюз, в съответствие с разпо­
редбите на Регламент (ЕО) № 1008/2008 г. 
на Европейския парламент и на Съвета от 
24 септември 2008 г. относно общите правила 
за извършване на въздухоплавателни услуги 
в Общността (ОВ, L 293/3 от 31 октомври 
2008 г.);
б) държавата – членка на Европейския 
съюз, с най-голям брой предвидени установе­
ни авиационни емисии от полети, извършени 
от този авиационен оператор през базовата 
година – в случаите извън този по буква „а“;
в) държавата – членка на Европейския 
съюз с най-голям брой предвидени установени 
авиационни емисии от полети, извършени от 
авиационен оператор по време на първите 
две години от предходния период – в случай 
че авиационният оператор няма установени 
авиационни емисии от полети през първите 
две години от периода по чл. 37, ал. 1 в дър­
жавата по буква „б“.
3. „Алтернативни горива“ са горива, които 
заместват изкопаемите нефтени източници 
при снабдяването с енергия на транспорта 
и имат потенциал да допринесат за неговата 
нисковъглеродност, включващи електроенер­
гия, водород, биогорива, синтетични горива, 
природен газ, включително биометан, в га­
зообразна форма (компресиран природен газ) 
и втечнена форма (втечнен природен газ и 
втечнен нефтен газ).
4. „Анулиране“ e понятие по смисъла на 
чл. 3, т. 17 от Регламент (ЕС) № 389/2013.
5. „Базова година“ за целите на т. 2 е 
първата календарна година на дейността 
на авиационен оператор, който е започнал 
да извършва дейност в Европейския съюз 
след 1 януари 2006 г., а във всички останали 
случаи – календарната година, започваща на 
1 януари 2006 г.
6. „Бенефициер“ е лице, което реализира 
одобрен от НДЕФ проект по НСЗИ.
7. „Биогорива“ е понятие по смисъла на § 1, 
т. 1 от допълнителните разпоредби на Закона 
за енергията от възобновяеми източници.
8. „Валидация“ е процес на независима 
проверка и потвърждение на надеждността, 
достоверността и точността на проектната 
документация.
9. „Верификатор“ е юридическо лице – про­
веряващ орган по смисъла на чл. 3, т. 3 от 
Регламент (ЕС) № 600/2012.
10. „Верификация“ е процес на независима 
проверка и потвърждение на надеждността, 
достоверността и точността на системата за 
мониторинг и на докладваните данни и ин­
формация, свързани с емисии на парникови 
газове.
11. „Генератор на електрическа енергия“ е 
инсталация, която към 1 януари 2005 г. или 
след това е произвела електрическа енергия, 
предназначена за продажба на трети лица, и в 
която не се извършва друга дейност, посочена 
в приложение № 1, освен изгарянето на горива.
12. „Дейност по проект“ е дейност по про­
ект, одобрена от една или повече страни по 
Приложение I в съответствие с чл. 6 или 12 
от Протокола от Киото, и решенията, приети 
съгласно РКОНИК или Протокола от Киото.
13. „Доброволно намаление на емисии“ е 
намаление на емисии на парникови газове, 
получено в резултат на реализацията на проек­
ти, сертифицирани по някой от доброволните 
стандарти.
14. „Доставчици на течни горива и енер­
гия за транспорта“ са лица, които пускат на 
пазара течни горива и енергия за транспорта 
и отговарят за освобождаването им за пот­
ребление по смисъла на Закона за акцизите 
и данъчните складове.
15. „Единици по Протокола от Киото“ e 
понятие по смисъла на чл. 3, т. 12 от Регла­
мент (ЕС) № 389/2013.
16. „Единица редуцирани емисии (ЕРЕ)“ 
е равна на един тон еквивалент въглероден 
диоксид, постигната в резултат на проект 
„съвместно изпълнение“ по чл. 6 на Прото­
кола от Киото, и решенията, приети съгласно 
РКОНИК или Протокола от Киото.
17. „Емисия“ е отделянето на парникови 
газове в атмосферата от източници в инста­
лация или отделянето от въздухоплавателни 
средства, извършващи авиационна дейност, 
включена в списъка по приложение № 2, на 
определените по отношение на тази дейност 
газове.
18. „Емисии на парникови газове от целия 
жизнен цикъл“ са всички нетни емисии на 
CO2, CH4 и N2O, които може да бъдат при­
числени към дадено гориво (включително 
всички негови примеси) или произведената 
от него енергия. Това включва всички етапи 
от отглеждането и добива на земеделските 
култури, включително промени в земеполз­
ването, както и транспорт и разпространение, 
преработка и горене.